Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 541/12/8810	Spišská Nová Ves, 26.11.2012
EEČ : 2-68-22-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 114,30 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: nezisková organizácia Alžbetka ,n.o,Spišská Nová ves,Školská č. 4 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Markušovce pod spisovou značkou ORP-700/MK-SN-2012.
dňa 18. februára 2012, v čase okolo 04.00 h, v obci Jamník, na miestnej komunikácii, pred vchodom do areálu futbalového ihriska, fyzicky napadol XXXXX, takým spôsobom, že ho rukami sotil, v dôsledku čoho poškodený spadol na zem, následne ho viackrát nohou kopol do oblasti tváre, čím mu spôsobil otras mozgu I. stupňa, zlomeninu nosových kostí bez posunu úlomkov, zlomeninu nosovej priehradky s posunom, krvácanie z nosa, pomliaždenie nosa, pomliaždenie dolných viečok obojstranne, pomliaždenie hornej pery, pomliaždenie čela, pomliaždenie hlavy v oblasti temena vľavo s dobou liečenia a práceneschopnosti podľa odborného vyjadrenia v trvaní 28 dní, 

Odôvodnenie: 
Uznesením povereného príslušníka PZ, Obvodného oddelenia v Markušovciach sp. zn. ORP-700/MK-SN-2012 zo dňa 12.07.2012 bolo ml. XXXXX vznesené obvinenie pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a/ Tr. zákona, na tom skutkovom základe, ako je uvedený vo výrokovej časti tohto uznesenia.  

Preskúmaním na vec sa vzťahujúceho spisového materiálu som zistila, že v predmetnej veci sa koná o prečinoch, na ktorý zákon ustanovuje  trest odňatia slobody, ktorých horná hranica  neprevyšuje hranicu stanovenú v ustanovení § 220 ods. 1 Tr. poriadku.

Obvinený, zákonný zástupca mladistvého obvineného, obhajca, zástupca Úradu práce, sociálnych vecí a rodiny a poškodený uzavreli dňa 14.11.2012 dohodu o zmieri, obvinený  sa  ospravedlnil a svoje konanie oľutoval. Poškodený si uplatnil nárok na náhradu škody vo výške 2.114,30,- € a to 2.004,30,- € ako bolestné vyčíslené odborným vyjadrením, na sumu vo výške 15,72,- € ako vecnú škodu a 80,- € ako ďalšiu škodu. Pred vykonaním mediácie obvinený dňa 18.08.2012 uhradil poškodenému ním uplatnený nárok na náhradu škody v plnom rozsahu. 

Obvinený slobodne, vážne, zrozumiteľne a určito vyhlásil, že spáchal  skutok, za ktorý je stíhaný.

Dňa 14.11.2012 obvinený zložil na účet Krajskej prokuratúry v Košiciach peňažnú sumu na všeobecne  prospešne  účely  vo  výške  150  €  určenú  podľa  dohody  o  zmieri  pre neziskovú organizáciu Alžbetka, n. o. Spišská Nová Ves, Školská 4, číslo účtu: 2626840908/1100 vedený v Tatra banke a.s. pobočka Spišská Nová Ves vo výške 75,- €  a na peňažnú pomoc obetiam trestnej činnosti vo výške 75,- €.  
Táto suma je primeraná závažnosti spáchaného trestného činu.

Obvinený, zákonný zástupca mladistvého obvineného, obhajca,  zástupca Úradu práce, sociálnych vecí a rodiny a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho  osobné a majetkové pomery som dospela  k záveru, že takýto spôsob  rozhodnutia  je dostačujúci.
Z vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie: 
 Proti uzneseniu  je prípustná  sťažnosť  obvineného  a  poškodeného,  ktorá  má  odkladný účinok (§ 215 ods. 6 Trestného poriadku).Sťažnosť sa podáva u orgánu, proti ktorého  uzneseniu  smeruje  a  to  do  troch dní (3) od oznámenia  uznesenia (§ 187 Trestného poriadku).

JUDr. Petra Dobranská
prokurátorka